Giorgi Teamet har hyret inn Christian Zaborowski for å kjøre båten deres de to siste rundene i Offshore Class-one VM.
Med Kurt Åge Olsen utilgjengelige for løp resten av sesongen, ønsket Giorgi Offshores throttleman, Nicola Giorgi, og fortsette med norsk mannskap.
Giorgi og Zaborowski kjørte sammen for første gang under BMW Norwegian Grand Prix i Arendal i sommer. Der kjørte de en oppsiktsvekkende bra kvalifisering, men måtte bryte på grunn av havari under selve løpet.
–Christian er en meget erfaren Class 1-pilot, og vi fikk en umiddelbar kjemi når vi kjørte i Norge. Jeg er trygg på at vi kan produsere en rekke sterke prestasjoner i Abu Dhabi og Dubai, kommenterer throttleman og teameier Nicola Giorgi.
Giorgis mål i de resterende rundene i Midtøsten vil være å fullføre å bygge videre på en jevn og solid sesong i ny båt. Hittil har han klart en fjerde og tre femteplasser, og håper han kan gjenta podiumplassen i Dubai i fjor. En som har vært på det podiet flere ganger er hans nye makker Christian Zaborowski.